VAŽNO: Iako je ovo sedište deklarisano za smer vožnje od 15 meseci, preporuka je da se klinci voze unazad sve do uslova za buster s naslonom, jer je tako pet puta bezbednije. Joie i-Spin 360 Max je veoma sličan modelu Joie i-Spin XL, s tom razlikom što sopstvene pojaseve ima do 19. a ne do 18 kg. Dakle, do 105 cm i 19 kg se koristi sa sopstvenim pojasevima, pa se zatim pretvara u buster s naslonom do 150 cm. Rotacija je moguća i kad se koristi kao buster s naslonom. Potporna noga i isofix su obavezni dok se sedište koristi sa sopstvenim pojasevima, dok kada postane buster s naslonom može da se koristi sa isofixom i potpornom nogom ili bez isofixa, dok je potporna noga obavezna. Sedište ima bočnu zaštitu koja može da se skine i prebaci na drugu stranu, onu do vrata. Ona služi tome da upije prvu energiju sudara, da se sile sudara potroše na nju, a ne na dete. Ima tri sloja zaštite naslona za glavu, uključujući i memorijsku penu. Potporna noga ima 18 pozicija, tako da može da stane u skoro sve automobile. U oba smera ima pet nagiba (napomena: razlika između tih nagiba je mala, jer drugačije ne sme, da dete ne bi ležalo). Umetak iz tri dela je savršen za dete koje raste, jer dete uvek ima dobar položaj u sedištu, ušuškano je i pojasevi idu pravilnom putanjom. Naslon za glavu ima 14 položaja, a pojasevi se podižu i spuštaju zajedno s njim, tako da nema mučenja oko provlačenja poaseva. Dugme za rotaciju se nalazi sa strane i lako je dostupno, tačno je tamo gde bi ruka mahinalno pošla da okrene sedište. Težina sedišta: 14 kg